wickkiey/tamil-wikipedia-chunked huggingface dataset:
# சமன்பாட்டைத் தீர்த்தல்

## முரட்டுவழித் தேடல், சோதித்துப் முயன்று தெரிதல், ஊகித்தல்

### பல்லுறுப்புக்கோவைச் சமன்பாடுகள்

நான்கு படிகள் வரைக் கொண்ட பல்லுறுப்புக்கோவைச் சமன்பாடுகளை இயற்கணித முறைகளில் தீர்க்கமுடியும். இருபடி வாய்ப்பாடு இதற்கு ஒரு எளிய எடுத்துக்காட்டாகுச் சார்பும். ஐந்து அல்லது அதற்கும் மேற்பட்ட படிகள் கொண்ட பல்லுறுப்புக்கோவைகளைப் பொதுவான எண்முறைகளில் அல்லது சிறப்புச் சார்புகள் கொண்டு தீர்க்கலாம்.  
எனினும் அவற்றுள் சிலவற்றை இயற்கணித முறையிலும் தீர்க்க முடியும். எடுத்துக்காட்டாக,
- 4*x*<sup>5</sup> − *x*<sup>3</sup> − 3 = 0; இச்சமன்பாட்டை விகிதமுறு மூலத் தேற்றத்தைப் பயன்படுத்தித் தீர்க்கலாம்.
- *x*<sup>6</sup> − 5*x*<sup>3</sup> + 6 = 0; இச்சமன்பாட்டில் *x* = *z*<sup>1/3</sup> எனப் பதிலிட்டால் சமன்பாடு *z* மாறியிலமைந்த இருபடிச் சமன்பாடாகச் சுருங்கும். அதன் பின்னர் இருபடி வாய்ப்பாட்டின் மூலம் அதன் தீர்வுகளைக் காணலாம்.
# நுரையீரல் சவ்விடை வளிமத்தேக்கம்

**நுரையீரல் சவ்விடை வளிமத்தேக்கம்** (Pneumothorax) என்பது நுரையீரலைச் சுற்றியுள்ள சவ்வுகளுக்கிடையே காற்று தேங்குவதாகும். இயல்பான நிலையில் இச்சவ்வுகள் இடையே ஒரு மெல்லிய படலத்தில் நீர்மம் காணப்படுகின்றது. திடீரெனத் தோன்றும் நெஞ்சு வலி, மூச்சுவிடுதலில் சிரமம் போன்றன முதன்மை அறிகுறிகளாகும். கூரிய ஆயுதம் ஒன்றால் ஏற்படும் காயத்தால் வெளிப்புறத்தில் இருந்து காற்றானது நுரையீரல் சவ்விடைகளில் உட்புகுகின்றது. இவ்வாறு உட்சென்ற வளி, மூச்சுவிடும்போது காயத் துவாரம் ஊடாக மீண்டும் வெளியில் சென்றால் பெரிதளவில் பாதிப்பு ஏற்படுவதில்லை. ஆனால் இந்த நோய் நிலையில் சிலருக்கு மூச்சுவிடும்போது வெளிக்காற்று காயத்தின் துவாரமூடாக உள்நோக்கி மட்டுமே செல்லக்கூடும். இந்நிலையில் காயத்துவாரம் ஒரு அடைப்பிதழ் போன்று தொழிற்படுகின்றது. இதனால் சவ்விடையே உள்ள வளியின் தேக்கம் அதிகரித்து பெரும் பாரதூரமான விளைவுகளை ஏற்படுத்தும். நெஞ்சு இறுக்கம் போன்று இருத்தல், இதயத் துடிப்பு அதிகரித்தல், விரைவுச் சுவாசம், இருமல், உடனடி நெஞ்சுவலி, மூச்சுச் சிரமம், களைப்பு என்பன வந்தால் உடனடியாக மருத்துவ உதவியை நாடுவது சாலச்சிறந்தது.
# நுரையீரல் சவ்விடை வளிமத்தேக்கம்

## வகைகளும் காரணிகளும்

முதன் நிலைத் தன்னியல்பு நுரையீரல் சவ்விடை வளிமத்தேக்கம், இரண்டாம் நிலை நுரையீரல் சவ்விடை வளிமத்தேக்கம், காயத்தால் ஏற்படும் வளிமத்தேக்கம், வளிமிகை அழுத்த வளிமத்தேக்கம் என வகைப்படுத்தப்படுகின்றது.
# நுரையீரல் சவ்விடை வளிமத்தேக்கம்

## வகைகளும் காரணிகளும்

### முதன்நிலைத் தன்னியல்பு நுரையீரல் சவ்விடை வளிமத்தேக்கம்

ஏற்கனவே அறியப்பட்ட நுரையீரல் நோய்கள் ஒன்றும் இல்லாத ஒருவருக்குத் திடீரென்று நிகழும் சவ்விடை வளிமத்தேக்கம் முதன் நிலைத் தன்னியல்பு என வழங்கப்படுகின்றது. ஏற்கனவே நுரையீரல் நோய்கள் இவர்களில் அறியப்படவில்லை என்றாலும், வரியோட்டவழிக் கணித்த குறுக்குவெட்டு வரைவி மூலம் அறியப்படக்கூடிய ஆனால் நோய் அறிகுறிகள் வெளிப்படாத சிறிய நுரையீரல் காற்றுக் குமிழிகள் காணப்படலாம். காற்றுக் குமிழிகள் உடையும்போது அங்கிருந்து சவ்வுகளுக்கிடையே காற்று உட்புகுகின்றது.
| நாட்பட்ட நுரையீரல் அடைப்பு நோய், ஈழை நோய்
|-
! scope="row" | நுரையீரல் தொற்றுகள்
| மாதவிடாய் வளிமத்தேக்கம்
|}
# நுரையீரல் சவ்விடை வளிமத்தேக்கம்

## வகைகளும் காரணிகளும்

### காயத்தால் ஏற்படும் வளிமத்தேக்கம்

கூரிய ஆயுதங்கள் அல்லது துப்பாக்கிக் குண்டு துளைத்து துளைகள் ஏற்பட்டு உண்டாகும் ஊடுருவல் காயங்கள் மற்றும் ஊடுருவல் அல்லாத உட்காயங்கள் ஆகியவற்றால் இது ஏற்படலாம். உட்காயங்கள் அதிர்வுகளால் அல்லது தாக்குதல்களால் ஏற்படலாம். மருத்துவத்தால் ஏற்படும் வளிமத்தேக்கம் கூட ஒருவகை காயத்தால் ஏற்படும் வளிமத்தேக்கம் ஆகும். உயிரகச் செதுக்குக்காக ஊசிகள் மூலம் நுரையீரல் கலங்கள், இழையங்கள் உறிஞ்சப்படும் செயன்முறை மருத்துவ வளிமத் தேக்கத்திற்கான ஒரு முதன்மைக் காரணியாகும்.
# நுரையீரல் சவ்விடை வளிமத்தேக்கம்

## வகைகளும் காரணிகளும்

### இழுவை வளிமத்தேக்கம்

உள் நுழைந்த காற்று வெளியே செல்லாமல் மேலும் மேலும் நுரையீரற் சவ்விடை வெளியில் வளி தேங்குவதால் இழுவை வளிமத்தேக்கம் ஏற்படுகின்றது. இது ஒரு உயிராபத்துத் தரக்கூடிய நிலையாகும். எனவே இது மருத்துவ அவசரநிலையாகக் கருதப்படுகின்றது. இது இடது புறத்தில் ஏற்படின் வாதனாளி மற்றும் இதயம் வலது புறம் தள்ளப்படும். இது மேலும் தீங்கை விளைவிக்கும்.
# நுரையீரல் சவ்விடை வளிமத்தேக்கம்

## செயற்படுமுறை

ஒவ்வொரு நுரையீரலையும் சவ்வுகள் அல்லது உறைகள் சூழ்ந்துள்ளன. நுரையீரலுடன் ஒட்டியபடியே அமைந்துள்ளது உடலக நுரையீரற்சவ்வு (visceral pleura) மற்றும் வெளியே அமைந்துள்ளது சுவர்ப்புற நுரையீரற்சவ்வு (parietal pleura) ஆகும். இவை இரண்டுக்கும் இடையே மெல்லிய படலத்தில் நீர்மம் காணப்படுகின்றது. இது நுரையீரலைப் பாதுகாக்க, உராய்வு நீக்கியாக மற்றும் நுரையீரல் சுயாதீனமாக சுருங்கி விரிய உதவுகின்றது. இயல்புக்கு மாறாக இந்த நுரையீரல் சவ்விடையில் சீழ் தேங்குதல், குருதி தேங்குதல், நிணநீர் தேங்குதல், வளிமம் தேங்குதல் போன்றன ஏற்படலாம்.  
நுரையீரல் காற்றின் அழுத்தம் நுரையீரல் சவ்விடை வெளியின் அழுத்தத்தைவிடக் கூடுதலாக இருப்பதாலும் இவற்றுக்கு இடையே ஒரு தொடர்பும் இல்லாது இருப்பதாலும் இயல்பான நிலையில் நுரையீரல் சவ்விடையுள் நுரையீரல் காற்று உட்செல்வதில்லை. இதுபோலவே வெளிச் சூழலுடன் எதுவிதத் தொடர்பும் அற்று இருப்பதால் வளிமண்டலத்தில் இருந்து காற்று உட்புகுவதில்லை. துப்பாக்கிக் குண்டு துளைத்தல் அல்லது கத்தியால் குத்தப்படல் போன்ற சம்பவங்களில் நுரையீரல் சவ்வில் ஏதேனும் துளை ஏற்பட்டால் நுரையீரல் சவ்விடையே வளிமத்தேக்கம் ஏற்படுகின்றது.  
காயத் துவாரம் வழியாக வெளியிலிருந்து உள்வரும் காற்று சுவாசச் செயன்முறையில் மீண்டும் காயத் துவாரம் வழியாக வெளியே சென்றால் பேரிடரைக் கொடுப்பதில்லை, எனினும் இதனைப் புறக்கணிக்கலாகாது. இதனை விட ஆபத்தான நிகழ்வு என்னவெனில் காயத் துவாரம் வழியாக காற்று உள்ளேமட்டும் செல்லும் ஆனால் வெளியே மீண்டும் திரும்பாது. காயத்தின் துவாரம் ஒரு அடைப்பிதழைப் போன்று தொழிற்படுவதே இதற்குக் காரணம் ஆகும். இதனால் நுரையீரல் சவ்விடை உப்பல் அடைகின்றது. இது மேலும் மேலும் பெருக்க நுரையீரல் ஒருபுறம் தள்ளப்பட்டு சிறிதாகச் சுருங்குகின்றது. இது நுரையீரல் பெருஞ்சுருக்கம் (collapsed lung) எனப்படும். இதுதான் இழுவை வளிமத்தேக்கம் ஆகும்.
# விக்கிப்பீடியா:Statistics/weekly/6-May-2018
# சாவுத் தொப்பிக் காளான்

***சாவுத் தொப்பிக் காளான் (Amanita phalloides)*** என்பது வழக்கமாக **சாவுத் தொப்பி** என வழங்கப்படுகிறது. இது ஓர் இறப்புதரும் கதைப்பூஞ்சைத் தொகுதிக் (பேசிடியோமைசீட்டுக்) காளானாகும். இது *அமனிதா* பேரினவகை இனங்களில் ஒன்றாகும். இது ஐரோப்பாவில் பரவலாக வளர்கிறது. இபோது இது உலகின் பல வட்டாரங்களில் முளைவிட தொடங்கியுள்ளது. .*அ.&nbsp;பல்லாயிடெசு* பல்வேறு அகன்ற இலை மரங்களின் வேர்ப்பூஞ்சையாக இணைவாழ்வு மேற்கொள்கிறது. சிலவேளைகளில், புதிய வட்டாரங்களில் இது தாயகம் அல்லாத இடங்களில் நட்டு வளர்க்கப்படும் ஓக், வாதுமை, பைன் மரங்களால் அறிமுகமாகி வருகிறது. இதன் பெரிய பழவுடல் கொண்ட காளான்கள் கோடையிலும் இலையுதிர் காலத்திலும் தோன்றுகின்றன; இதன் கிண்ணம் அல்லது தொப்பி பச்சை நிறத்துடனும் தண்டும் விதைத்தூள் பையும் வெண்ணிறத்திலும் அமைகின்றன. தொப்பி நிறம் வெண்மை உட்பட, பன்னிறங்களில் மாறக்கூடியது. எனவே நிறத்தைக் கொண்டு இதை இனங்காண முடியாது.  
இந்த நச்சுக் காளான் சீசர் காளான், வைக்கோல் காளான் ஆகிய உண்ணும் காளான்களைத் தோற்றதில் ஒத்திருக்கிறது. இதனால், பலர் இதை உண்ண நேர்ந்து நச்சூட்டப் படுகின்றனர். இந்தக் காளான்களில் வெப்ப நிலைப்புடைய அமடாக்சின் எனும் நச்சு வேதிப்பொருள் உள்ளதால் இவை வேப்பம் ஊட்டும்போது மாறுவதில்லை. எனவே, இவற்றைச் சமைத்தாலும் நச்சுத் தன்மை போவதில்லை.  
இது அனைத்துக் காளான்களை விட கூடுதலான நச்சுத்தன்மை வாய்ந்ததாகும்மிதன் அரைப்பகுதிக் காளானே மாந்தரைக் கொல்லவல்ல நச்சுப்பொருளைப் பெற்றுள்ளது. காளனால் இறக்கும் பலர் இதனால் தான்கொல்லப்படுகின்றனர். கிபி 42 இல் உரோமப் பேரரசர் கிளாடிய்சும் கிபி 1740 இல் புனித உரோமப் பேரரசர் ஆறாம் சார்லசும் இக்காளானால் இறந்ததாகக் கருதப்படுகிறது. இதனால் இது மிகவும் ஆராய்ச்சிக்கு ஆட்பட்டது. இதன் உயிர்வேதிப் பொருட்கள் அனைத்தும் பிரித்து பகுப்பாய்வு செய்யப்பட்டுள்ளன. இதன் முதன்மையான நச்சுக் கூறான ஆல்பா-அமனிதா கல்லீரலையும் சிறுநீரகங்களையும் சிதைவுறச் செய்து, அவ்வுறுப்புகள் செயலிழப்பதால் இறப்பு நேர வாய்ப்பேற்படுகிறது.
# தியா (திரைப்படம்)

**தியா** (***Diya***) என தமிழிலும், ***கனம்***என தெலுங்கில் (English: *Embryo*) அழைக்கப்படுவது 2018ஆண்டையஇந்தியபன்மொழி திகில்,திரில்லர்நாடகத்திரைப்படமாகும்.இப்படத்தைஏ. எல். விஜய் இயக்க,லைக்கா தயாரிப்பகம்தயாரித்துள்ளது.படத்தில்சாய் பல்லவி மற்றும்விரோனிகாஅரோராஆகியோர்முதன்மைப் பாத்திரங்களைஏற்றுள்ளனர்,இவர்களுடன்நாகசௌரியாவும் முதன்மைப்பாத்திரத்தைஏற்று நடித்துள்ளார்.
# தியா (திரைப்படம்)

## நடிகர்கள்

- சாய் பல்லவி-துளசி
- நாக சௌரியா -கிருஷ்ணா
- விரோனிகா அரோரா -தியா
- கந்தாரி நித்தின் - ராம்
- ஆர்ஜேபாலாஜி (தமிழில்) / பிரியதர்ஷிபுல்லிகொண்டா(தெலுங்கில்) காவல் துணை ஆய்வளார் அக்னி
- சந்தானபாரதி
- ரேகா -துளசியின்தாயார்
- நிழல்கள் ரவி- கிருஷ்ணாவின் தந்தை
- சுஜாதா-மருத்துவர்
- ஸ்டண்ட் சிவா
- ஜெயக்குமார் ஜெ
# தியா (திரைப்படம்)

## கதை

கிருஷ்ணாவும் (நாக ஷௌரியா) துளசியும் (சாய் பல்லவி) காதலிக்கின்றனர். இவர்களின் சேர்கையினால் துளசி கர்ப்பமடைகிறாள். இருவருக்கும் திருமணம் செய்துவைக்க குடும்பத்தினர் ஒப்புக்கொண்டாலும் துளசி படித்து முடிக்கும்வரை குழந்தை வேண்டாம் என்றுகூறி, அந்தக் கரு கலைக்கப்படுகிறது.  
ஐந்து ஆண்டுகளுக்குப் பிறகு, கிருஷ்ணாவும் துளசியும் பெற்றோரின் சம்மதத்துடன் திருமணம் செய்துகொள்கிறார்கள்.
தேனிலவுக்கு பிறகு இவர்கள் புது வீட்டில் குடியேற, எதிர்பாராத விதமாய் அடுத்தடுத்து இவர்களின் குடும்பத்தைச் சேர்நவர்கள் இறக்கின்றனர். முதலில் கிருஷ்ணாவின் தந்தை (நிழல்கள் ரவி) இறக்க, சில நாட்களில் துளசியின் தாயார் (ரேகா) இறந்துபோகிறார். இவர்களின் குடும்ப பெண் மருத்துவரும் இதே போல மர்மமாக இறக்கிறார். இந்த மர்ம மரணங்கள் குறித்து காவல்துறை விசாரிக்கிறது ஆனால் நடந்து என்ன என அவர்களாலே கண்டுபிடிக்க முடியவில்லை. ஆனால் எல்லோரின் மரணமும் ஒரே மாதிரி திட்டமிட்ட கொலை போல தெரிகிறது.  
துளசியின் மனதிற்குள் சில உணர்வுகள் தோன்றுகிறது. கருவிலேயே கொல்லப்பட்ட குழந்தை பழிவாங்குகிறது என அவள் உணர்கிறாள். ஆனால் இதை நம்ப மறுத்த கிருஷ்ணா துளசிக்கு மனநிலை பாதிப்பு உள்ளதாக கருதி அவருக்கு மனநல சிகிச்சை அளிக்கிறார். அந்தக் குழந்தை, முடிவில் தன் தந்தையையே பழிவாங்க நினைக்கிறது என்பது துளசிக்குத் தெரிகிறது. துளசியால் தன் கருவிடமிருந்து கணவனைக் காப்பாற்ற முடிகிறதா என்பதுதான் மீதிக் கதை.
# தியா (திரைப்படம்)

## தயாரிப்பு

2017 ஏப்ரல் மாதத் தொடக்கத்தில், ஏ. எல். விஜய், லைகா புரொடக்சன்ஸ்நிறுவனத்திற்காக சாய் பல்லவி நடிக்கும் ஒரு படத்தில் பணியாற்றுவதாக அறிவித்தார், மேலும் அவர் "மூன்றரை ஆண்டுகளுக்கு முன்னர்" எழுதிய ஒருதிரைக்கதையை இயக்குவதாகக்கூறினார். பிரமோட் பிலிஸ்மலையாளத்திரைப்படமானசாரிலி (2015)படத்தைமாதவனுடன் சாய் பல்லவியை நடிக்கவைத்து,தமிழில்மறுஆக்கம்செய்யதிட்டமிட்டிருந்தநிலையில் அப்படத்தின்மறுஆக்கம் திடீரென நிறுத்தப்பட்டது.இந்நிலையில் இப்படத்தில்நடிக்க சாய் பல்லவி தேர்ந்தெடுக்கப்பட்டார்.திரைப்படப்படப்பிடிப்புக்கு நடிகையின் தேதிகளைப் பெற்றுக்கொண்ட பிறகு,இயக்குநர்விஜய்தன்வழக்கமானதொழில்நுட்பக்கலைஞர்களான ஒளிப்பதிவாளர் நிராவ் ஷா மற்றும் படத்தொகுப்பாளர்ஆண்டோனி போன்றரைநியமித்தார். சாய் பல்லவிஇதற்குமுன் தமிழில்நடிக்க ஒப்புக்கொண்டசிலபடங்கள்கைவிடப்பட்டதாலும்,அவர்படத்தில்இருந்து மாற்றப்பட்டதாலும்,இப்படமே அவரது முதல் தமிழ் திரைப்படமாகஆனது. முன்னர்அவர்தமிழில் நடிப்பதாக இருந்த, மணிரத்தினத்தின் காற்று வெளியிடை (2017)படம்மற்றும் விஜய் சந்தரின் ஸ்கெட்ச் (2017)ஆகியபடங்களில்இருந்துமாற்றப்பட்டார்.அதேபோல,அவர்தமிழில் நடிப்பதாகஇருந்த சார்லி மற்றும் ராஜீவ் மேனனின் *சர்வம் தாள மயம்* ஆகிய படங்கள் காலவரையின்றி தள்ளிவைக்கப்பட்டன.வரும் மாதம், தெலுங்கு நடிகர் நாக ஷோரியாவின், தமிழ் படத்தில்நடிக்க கையெழுத்திட்டார்.விஜய்படங்களில்தொடர்ந்துஜி. வி. பிரகாஷ் குமார்தொடர்ந்துஇசையமைத்து வந்தநிலையில்இப்படத்தில்அவருக்குபதிலாக சாம் சி. எஸ்சை இசையமைப்பாளராகநியமித்துள்ளார்.  
இப்படத்தின் பணிகள் 2017செப்டம்பர் வாக்கில் நிறைவான நிலையில், சாய் பல்லவி தனது டப்பிங் வேலைகளை தொடங்கினார். இந்தப் படம் ஒரு திகில் படம் என்றகூற்றைமறுத்த விஜய், " இது ஒரு இளம் தாய் மற்றும் அவரது நான்கு வயது குழந்தையின் கதை"என்றார்.மேலும்இதில் சாய் பல்லவி அம்மாவாகநடிப்பதாககூறினார்.  
2018 ஏப்ரலில் படத்தின் பெயரானது *கரு* என்பதில் இருந்து *தியா* என மாற்றப்பட்டது*.*
# தியா (திரைப்படம்)

## வெளியீடு

இப்படம் 2018 ஏப்ரல் 27 அன்று வெளியானது.
# இராணி எலிசபெத் தீவுகள்

## நிர்வாகம்

1999 வரை இத்தீவுகள் வடமேற்கு பிரதேசத்தில் உள்ள பஃபின் பிரதேசத்தின் ஒரு அங்கமாக இருந்தது.
1999 இல் நுனாவெட் பகுதி உருவாக்கப் பட்ட போது சிறு தீவுகளும், 110 ஆவது மேற்கு தீர்க்க ரேகையின் தீவுக் கொத்தின் அங்கமான மிகச் சிறிய தீவுக் துகள்களும் கியூக்கிட்டாலுக் எனும் புதிதாய் உருவாக்கப் பட்ட பகுதியின் அங்கமாக மாறியது. இந்த புதிய பகுதியே இத்தீவுக் கொத்தின் மிகப் பெரிய பகுதியை உருவாக்குகிறது. மீதமுள்ள தீவுகள் தற்போது குறைக்கப் பட்ட வட மேற்கு பிரதேசத்தின் பகுதிகளாக மாறியது. போர்டன் தீவுகள், மெகென்ஸி கிங் தீவுகள் மற்றும் மெல்வைல் தீவுகள் இந்த இரண்டு பிரதேசங்களுக்கும் இடையில் பிரிக்கப் பட்டது.
# பூட்டானின் வரலாறு

, திம்பு. நகரத்தின் வடக்கு மூலையிலுள்ள 17ஆம்-நூற்றாண்டு கோட்டை-புத்த விகாரம் பூட்டான் அரசின் இருக்கையாக 1952 முதல் விளங்குகிறது.]]
**பூட்டானின் வரலாறு** துவக்கத்தில் தொன்மவியலை அடிப்படையாகக் கொண்டு தெளிவில்லாது உள்ளது. இங்குள்ள சில கட்டமைப்புக்களைக் கொண்டு இங்கு கி.பி 2000ங்களிலேயே மக்கள் வாழ்ந்துள்ளனர் என்பதற்கு சான்றுகள் உள்ளன. செவிவிழிக் காதைப்படி இதனை கூச் பிகாரின் அரசர் சங்கல்திப் கி.பி ஏழாம் நூற்றாண்டுகளில் ஆண்டார். ஆனால் இங்கு 9ஆம் நூற்றாண்டில் திபெத்திய பௌத்தம் அறிமுகமானபிறகே வரலாற்றுப் பதிவுகள் கிடைக்கின்றன. அந்த நூற்றாண்டில் திபெத்தில் நடந்த கொந்தளிப்புகளால் துரத்தப்பட்ட பல துறவிகள் பூட்டானுக்கு வந்து குடியேறினர். 12ஆம் நூற்றாண்டில் *துருக்பா காக்யூபா* பள்ளி நிறுவப்பட்டது. இது திபெத்திய காக்யூபா பள்ளியின் கிளையாகும். இன்றுவரை இது பூட்டானின் பௌத்த சமயத்தில் முதன்மை இடம் பெற்றுள்ளுள்ளது. நாட்டின் அரசியல் வரலாறு இந்த சமய வரலாற்றுடன் பின்னிப் பிணைந்துள்ளது. நாட்டில் உள்ள பல பௌத்த பள்ளிகள் மற்றும் விகாரங்களுக்கிடையே இருந்த தொடர்பாடலே அரசியலை முன்னிறுத்தியது.
# பூட்டானின் வரலாறு

## கீழ்படியாத நாடு

தங்கள் நாட்டு வரலாற்றில் முழுமையும் iசுதந்திரமாகவே இருந்த ஒருசில நாடுகளில் பூட்டானும் ஒன்று. இந்நாட்டை எவரும் வென்றதில்லை, ஆக்கிரமித்தது இல்லை, அல்லது வெளி அதிகாரங்கள் ஆட்சி செலுத்தியதுமில்லை. பூட்டான் 7ஆம் நூற்றாண்டிலிருந்து 9ஆம் நூற்றாண்டு வரை காமரூப பேரரசு அல்லது திபெத்தியப் பேரரசு கீழ் இருந்ததாக யூகங்கள் இருந்தாலும் இதற்கான உறுதியான சான்றுகள் இல்லை. வரலாற்றுப் பதிவுகள் தெளிவாக கிடைக்கும் காலகட்டத்தில் பூட்டான் தொடர்ந்தும் வெற்றிகரமாகவும் தனது கோன்மையைக் காப்பாற்றி வந்துள்ளது.
# பூட்டானின் வரலாறு

## பூட்டான் ஒருங்கிணைப்பு

1616இல் மேற்கு திபெத்திலிருந்து வந்த *லாமா* சப்துருங் ரின்பொச்சே என அறியப்பட்ட சப்துருங் இங்கவனாக் நாம்கியால் மூன்றுமுறை திபெத்திய தாக்குதல்களை முறியடித்தார். சண்டையிட்டு வந்த பௌத்தப் பள்ளிகளை அடக்கி, டிசா யிக் எனப்படுகின்ற சிக்கலான, முழுமையான சட்ட நெறியை உருவாக்கி தம்மை அரசராக வரித்துக்கொண்ட இவரே பூட்டானின் ஒருங்கிணைப்பிற்கு வழிவகுத்தார்.
சமய நிர்வாகத்தையும் நாட்டு நிர்வாகத்தையும் இவரே தலைமையேற்று நடத்தினார். இவரது மறைவிற்குப் பின்னர் அடுத்த 200 ஆண்டுகளில் உட்பூசல்களாலும் உள்நாட்டுச் சண்டைகளாலும் சப்துருங்கின் அதிகாரம் குறைந்தது. 1885இல் உக்யென் வாங்ச்சுக் மீண்டும் அதிகாரத்தை மையப்படுத்தி துணைக்கண்டத்தில் செல்வாக்குடன் திகழ்ந்த பிரித்தானியர்களுடன் நெருங்கிய நட்புடன் இருந்தார். நவீனக் கல்விமுறை, அரசதிகாரத்தைப் பரவலாக்கல், நீர் மின் ஆற்றல் திட்டங்கள், சுற்றுலாத்துறை மேம்பாடு, நாட்டுப்புற வளர்ச்சி போன்றவற்றில் நாட்டம் செலுத்தினார். இவரது முன்னோக்கு வளர்ச்சிக் கருத்தியலான *மொத்த தேசிய மகிழ்ச்சி* எதிர் மொத்த தேசிய உற்பத்தி உலகளவில் மிகவும் அறியப்பட்ட ஒன்றாகும். இக்கருத்தியல் வளர்ச்சிக்குப் பல பரிமாணங்கள் உள்ளதென்பதையும் பொருளியல் இலக்குகள் மட்டுமே போதுமானவை அல்ல என்பதையும் அங்கீகரிக்கிறது. மக்களாட்சி முறைக்கு பூட்டான் தயாராகி விட்டதை உணர்ந்து திசம்பர் 2006இல் தமது அதிகாரத்தைத் தாமே துறந்தார். அவரது பதவி துறப்பிற்குப் பிறகு அவரது மகன், ஜிக்மே கேசர் நாம்கியல் வாங்சுக், அரசரானார்.
# கீழ்பெண்ணாத்தூர் வட்டம்

**கீழ்பெண்ணாத்தூர் வட்டம்**, தமிழ்நாட்டின் திருவண்ணாமலை மாவட்டத்தின் 12 வருவாய் வட்டங்களில் ஒன்றாகும். திருவண்ணாமலை மாவட்டத்தின் கிழக்கில் அமைந்த கீழ்பெண்ணாத்தூர் வருவாய் வட்டம், திருவண்ணாமலை வட்டத்தின் கிழக்குப் பகுதியில் உள்ள வருவாய் கிராமங்களைக் கொண்டு 11வது வட்டமாக 2015ல் புதிதாக நிறுவப்பட்டது. இதன் நிர்வாகத் தலைமையிடம் கீழ்பெண்ணாத்தூர் ஆகும். கீழ்பெண்ணாத்தூர் வட்டம் 77 வருவாய் கிராமங்கள் கொண்டது.  
இவ்வட்டத்தின் வட்டாட்சியர் அலுவலகம் கீழ்பெண்ணாத்தூர் ஊரில் உள்ளது. இவ்வட்டத்தில் கீழ்பெண்ணாத்தூர் ஊராட்சி ஒன்றியம் மற்றும் கீழ்பெண்ணாத்தூர் (சட்டமன்றத் தொகுதி) உள்ளது.  
வேட்டவலம் பேரூராட்சி இவ்வட்டத்தில் அதிக மக்கள் தொகை கொண்ட ஊராகும்.  
இந்த வட்டத்தில் 3 உள்வட்டங்கள் உள்ளன.
# கீழ்பெண்ணாத்தூர் வட்டம்

## அமைவிடம்

கீழ்பெண்ணாத்தூர் வட்டத்தின் வடக்கில் சேத்துப்பட்டு வட்டம், கிழக்கில் விழுப்புரம் மாவட்டம், தெற்கில் தர்மபுரி மாவட்டம் மற்றும் விழுப்புரம் மாவட்டங்களும், மேற்கில் திருவண்ணாமல வட்டமும் எல்லைகளாக உள்ளது.  
மாவட்டத் தலைமையிடமான திருவண்ணாமலைக்கு கிழக்கே 20 கி.மீ. தொலைவில் கீழ்பெண்ணாத்தூர் உள்ளது.
# கீழ்பெண்ணாத்தூர் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 1,69,757 ஆகும். அதில் 83,878 ஆண்களும், 85,879 பெண்களும் உள்ளனர் 43566 குடும்பங்கள் கொண்ட இவ்வட்ட மக்கள்தொகையில் 85.1% கிராமப்புறங்களில் வாழ்கின்றனர்.
# விசுவாம்பர் சரண் பதக்

**விசுவாம்பர் சரண் பதக்**(Vishwambhar Sharan Pathak 1926–2003) வரலாற்றாளர், சமற்கிருத மொழி அறிஞர் மற்றும் இந்திய ஆய்வாளர் ஆவார். இவர் வரலாறு தொடர்பான நுல்களை எழுதியுள்ளார்.
# விசுவாம்பர் சரண் பதக்

## பிறப்பு, படிப்பு, பணிகள்

மத்தியப் பிரதேசத்தில் ஓசாங்காபாத் என்ற ஊரில் பிறந்த வி.எஸ்.பதக் 1950 களில் பனாரசு பல்கலைக்கழகத்தில் ஆராய்ச்சிப் பட்டம் பெற்றார். அதே பல்கலைக் கழகம் வெளியிட்ட பாரதி என்ற ஓர் இதழின் இணைப் பதிப்பாளர் என்ற பதவியில் 1957-58 ஆண்டுகளில் பணி செய்தார்.  
மத்தியப் பிரதேசத்தில் சாகர் பல்கலைக் கழகத்தில் 1950 களின் பிற்பகுதியில் பேராசிரியராகப் பணி செய்தார். பின்னர் 1960களில் ஏ. எல். பசாம்
வழிகாட்டுதலில் இலண்டன் பல்கலைக் கழகத்தில் ஆய்வு செய்து இரண்டாவது ஆய்வுப் பட்டம் பெற்றார்.  
வி.எஸ்.பதக் கோரக்பூர் பல்கலைக் கழகத்தில் வரலாறு, தொல்லியல் மற்றும் பண்பாடு துறையின் தலைவராகவும், அதே பல்கலைக்கழகத்தின் துணை வேந்தராகவும் பதவி வகித்தார். பஞ்சாப் பல்கலைக் கழகத்தில் பேராசிரியர் சகன்னாத் அகர்வால் நினைவுச் சொற்பொழிவு ஆற்றினார்.
# ரோட்டி

**ரொட்டி** (*roti*) (சப்பாத்தி என்றும் அழைக்கப்படுகிறது) என்பது இந்தியத் துணைக் கண்டத்தைச் சேர்ந்த ஒரு உரொட்டி ஆகும். இது பொதுவாக கோதுமை மாவில் தயாரிக்கப்படுகிறது, பாரம்பரியமாக ஆட்டா மாவு என்று அழைக்கப்படும் மாவில் தண்ணீரை விட்டு பிசைந்து தயாரிக்கப்படுகிறது. ரோட்டியானது இந்தியா, பாக்கித்தான், நேபாளம், இலங்கை,சிங்கப்பூர், மாலைத்தீவுகள், மலேசியா மற்றும் வங்கதேசம் ஆகிய நாடுகளில் உண்ணப்படுகிறது. மேலும் இது ஆப்பிரிக்காவின் ஒரு பகுதி பிஜி, மொரிசியசு மற்றும் கரிபியன் பகுதிகளில் குறிப்பாக டிரினிடாட் மற்றும் டொபாகோ, ஜமேக்கா, கயானா மற்றும் சுரிநாம் ஆகிய பகுதிகளிலும் உண்ணப்படுகிறது. இதன் வரையறுக்கப்பட்ட தன்மையானது இது புளிக்கவைக்கப்படாததாக உள்ளது ஆகும். ஆஸ்திரேலியா, கனடா, சிங்கப்பூர், ஐக்கிய மாநிலங்கள் மற்றும் ஐக்கிய இராச்சியம் போன்ற நாடுகளில் ஒரு நிமிடத்திற்குள் சமைக்கப் பயன்படும் தானியங்கி ரோட்டிசெய்வான்களைச் சிலர் பயன்படுத்துகின்றனர்.
# ரோட்டி

## சொற்பிறப்பு

*ரோட்டி* என்ற சொல்லானது சமசுகிருத சொல்லான रोटिका (*ரோட்டிக்கா*) என்ற சொல்லில் இருந்து தோன்றியது, இதன் பொருள் "உரோட்டி". என்பதாகும். பிற மொழிகளில் இதன் பெயர் பின்வருமாறு: ; ; Nepali : रोटी; ; ; ; ; ஒடியா: ରୁଟି; ; ; ; ; ; Dhivehi: ރޮށި; ; . மேலும் இது சிந்தி மொழியில் மானி எனவும், வங்காள மொழியில் *ரடி* என்றும், மற்றும் பஞ்சாபி மொழி மற்றும் சராய்கி மொழிகளில் *புல்கா* என அழைக்கப்படுகிறது.
# ரோட்டி

## வகைகள்

### இந்தியத் துணைக்கண்டம்

உலகின் பல்வேறு கலாச்சாரங்களில், இந்தியத் துணைக்கண்டத்தில் இருந்து ஆப்பிரிக்காவரையிலும் ஓசியானியா வரையிலும் மலாய் தீபகற்பம்வரையிலும் அமெரிக்கர்கள்வரையிலும் உரொட்டியில் பல வேறுபாடுகளைக் காணலாம். இந்தியத் துணைக்கண்டத்தில் பாரம்பரியமாக தட்டையாக தயாரிக்கப்படுவத் ரோட்டி என்று அழைக்கப்படுகிறது. இதனுடன் பொதுவாக சமைத்த காய்கறிகளையோ அல்லது கறியையோ சேர்த்து சாப்பிடுவது வழக்கம்; இது பெரும்பாலும் கோதுமை மாவைக் கொண்டு தயாரிக்கப்படுகிறது, இந்த மாவைத் தட்டையாக்கி தீமீது வைக்கப்பட்ட தவா என்றழைக்கப்படும் இரும்புத் தகட்டின்மீது போட்டு சுட்டு சமைக்கப்படுகிறது. உலகெங்கிலும் பரவலாக உள்ள பிரட் என்னும் ரொட்டிகளைப் போலவே, ரோட்டி மற்ற உணவுகளில் ஒரு முக்கிய உணவாக இருக்கிறது. ஈரானில், இந்த ரொட்டியில் இரண்டு வகைகள் உள்ளன அவை கபூஸ் (khaboos) மற்றும் லவாஷ் (lavash) என்று அழைக்கப்படுகின்றன, இந்த இரண்டு ரொட்டிகளில் (முன்னது இந்திய ரோட்டியைப் போலவே தயாரிக்கப்படுகிறது) அடுத்தது பிற ரோட்டிகளை மிகவும் ஒத்திருக்கிறது.
# ரோட்டி

## வகைகள்

### இந்தியத் துணைக்கண்டம்

#### இலங்கை

இலங்கையில், ரோட்டி வகைகளில் மிகவும் பிரபலமான வகை பாலி ரோடி (தேங்காய் ரோட்டி), இது கோதுமை மாவு, கேழ்வரகு மாவு அல்லது இரண்டின் கலவையைக் கொண்டும், தேங்காய் துருவல். சில நேரங்களில், நறுக்கப்பட்ட பச்சை மிளகாய் மற்றும் நறுக்கப்பட்ட வெங்காயம் ஆகியவை சமைக்கும் முன் மாவில் கலந்து சேர்க்கப்படும். இவை பொதுவாக பிற ரோட்டி வகைகளைவிட தடிமனாகவும் கடினமாகவும் இருக்கும். இவை வழக்கமாக கறிகளுடன் அல்லது சம்பல் அல்லது லுனூ மிரிஸ் வகைகளுடன் சாப்பிடுகின்றன, மேலும் இது துணைக்கு ஒன்றை தொட்டுக்கொண்டு உண்ணும் ஒரு முக்கிய உணவாகக் கருதப்படுகின்றது.
# லாப்ரடார் கடல்

**லாப்ரடார் கடல் (**The <span>Labrador Sea)</span> (French: *mer du Labrador*, Danish: *Labradorhavet*) வடக்கு அத்திலாந்திக்கு பெருங்கடலின் கரம் போன்று அமைந்துள்ள கடலாகும். இது லாப்ரடோர் மூவலந்தீவிற்கும், கிறீன்லாந்திற்கும் இடையில் அமைந்துள்ளது. இந்தக் கடலானது கண்டத் திட்டுகளால் தென்மேற்கு, வடமேற்கு, மற்றும் வடகிழக்குப் பகுதிகளில் மடிப்புகளுடையதாய் இருக்கிறது. இதுவடபகுதியுடன்பேஃபின்குடா வழியாகடேவிஸ்நீரிணையின் வழியாக இணைக்கப்பட்டுள்ளது. இதுஅத்திலாந்திக்குகடலின்எல்லையோரக்கடலாககுறிப்பிடப்படுகிறது.  
வட அமெரிக்கத் தட்டும் கிறீன்லாந்து தட்டும் சுமார்60 மில்லியன் ஆண்டுகளுக்கு தொடங்கிப் பிரியத் தொடங்கி, சுமார் 40 மில்லியன் ஆண்டுகளுக்கு முன்பு அந்த நகர்வு நின்ற போது இந்தக் கடல் உருவாகியிருக்காலம் எனக் கூறப்படுகிறது. உலகின் மிகப் பெரிய கலங்கல் நீரோட்டத்தைக் கொண்டுள்ளது. அதாவது, வடமேற்கு அட்லாண்டிக் நடுப்பெருங்கடல் நீர்வழிப் பாதையானது(NAMOC), ஆயிரக்கணக்கான கிலோமீட்டர் கடல் வழியாக அட்லாண்டிக் பெருங்கடலின் அடிப்பகுதியை நோக்கி அமைந்துள்ளது.  
லாப்ரடோர் கடலானது வட அட்லாண்டிக் ஆழ்கடல் நீரின் முதன்மையான ஆதாரமாக உள்ளது. மிகவும் குளிர்ச்சியான, வட அட்லாண்டிக் கடலின்பெரும் ஆழத்தில் நகரும் நீர்ப்பரப்பாக உள்ள இக்கடலானது பரந்து விரிந்து, உலகப் பெருங்கடலில் அடையாளம் காணக்கூடிய நீர்ப்பரப்பாக இது திகழ்கிறது.
# லாப்ரடார் கடல்

## வரலாறு

வட அமெரிக்கத் தட்டும் கிறீன்லாந்து தட்டும் சுமார் 60 மில்லியன் ஆண்டுகளுக்கு தொடங்கிப் பிரியத் தொடங்கி, சுமார் 40 மில்லியன் ஆண்டுகளுக்கு முன்பு அந்த நகர்வு நின்ற போது இந்தக் கடல் உருவாகியிருக்காலம் எனக் கூறப்படுகிறது. கிரீத்தேசியக் காலத்தில் வண்டல் படிவுகளாலான வடிநிலமொன்று உருவாகி தற்போது அது கண்டத்திட்டுகளின் அடியில் புதைக்கப்பட்டு விட்டது. மாக்மாவால் ஆன கடல் தளம் விரிவடையத் தொடங்கியபோது, டேவிஸ் நீரிணை மற்றும் பேஃபின் குடாவிற்கருகில்பேலியோசினில் உள்ள பிக்ரைட்டுகள் மற்றும் பேசால்ட்டுகளின் எரிமலைக் கசிவுகளும்படியத்தொடங்கின.  
கி.மு 500 மற்றும் கி.பி 1300 க்கு இடைப்பட்ட காலத்தில் இந்தக் கடலின் தென்பகுதி கடற்கரையானது, டோர்செட், பியோதக்மற்றும்இனுவிட்டு ஒப்பந்தப்படியான பகுதிகள் ஆகியவற்றைக் கொண்டிருந்தது. டோர்செட் பழங்குடியின மக்கள் துலே மக்களால் இடம் பெயரச் செய்யப்பட்டனர்.
# லாப்ரடார் கடல்

## பரப்பு மற்றும் எல்லைகள்

சர்வதேச நீரியல் பரப்பு நிறுவனம் (International Hydrographic Organization) லாப்ரடார் கடலின் எல்லைகளைப் பின்வருமாறு வரையறுக்கிறது:  
<blockquote>
வடக்கில்: டேவிஸ் நீரிணையின் தெற்கு எல்லையும் கிறீன்லாந்து மற்றும் லாப்ரடோர் இவற்றுக்கிடையேயான 60° வட அட்ச ரேகை.  
கிழக்கில்: புனித பிரான்சிஸ் முனையிலிருந்து (நிய ஃபவுண்ட்லாந்து) கிறீன்லாந்தின் ஃபேர்வெல் முனைக்கும் இடையிலான கோடு.  
மேற்கில்: லாப்ரடாரின் கிழக்குக் கடற்கரை மற்றும் நியூபவுண்ட்லாந்து மற்றும் புனித லாரன்சு வளைகுடாவின் வடகிழக்கு எல்லை – பால்ட் முனை (கிர்பான் தீவின் வடமுனை, மற்றும் பெல்லே தீவின் கிழக்கு அதி எல்லை மற்றும் வடகிழக்கு முனை இவைகளை இணைக்கும் அட்ச ரேகை. அவ்விடத்திலிருந்து, இந்த குறுக்குத்தடுப்பை இணைக்கும் லாப்ரடாரில் உள்ள புனித சார்லசு முனையின் கிழக்கு எல்லை. (52°13'N)  
</blockquote>
# ராக்காயி அம்மன் கோயில்

**ராக்காயி அம்மன் கோயில்**, தமிழ்நாட்டின் மதுரை மாவட்டம், மதுரை (வடக்கு) வட்டம், மதுரை மேற்கு ஊராட்சி ஒன்றியத்தில் உள்ள அழகர் மலை காப்புக் காட்டில் அமைந்த அம்மன் கோயிலாகும். இக்கோயில் மதுரை நகரத்திலிருந்து வடக்கே 24 கி.மீ. தொலைவில் உள்ளது.  
அழகர்மலை மீதமைந்த பழமுதிர் முருகன் கோயிலுக்கு சிறிது தொலைவில் உள்ள அழகர் மலையில் ராக்காயி அம்மன் சன்னதி உள்ளது. இராக்காயி அம்மன் சன்னதி முன் உள்ள தொட்டியில் விழும் தீர்த்தத்தின் பெயர் நூபுர கங்கை தீர்த்தம் ஆகும். இதனை **சிலம்பாறு** என்பவர்.  
ராக்காயி அம்மன் சன்னதி முன் உள்ள நூபுர கங்கை தீர்த்தத்திலிருந்து நீர் எடுத்து அழகருக்கு அன்றாடம் அபிசேகம் செய்வர். இக்கோயிலின் தல ஜோதி விருட்சம் ஆகும். இக்கோயில் காலை 7 மணி முதல் மாலை 6 மணி வரை திறந்து இருக்கும்.
# ராக்காயி அம்மன் கோயில்

## போக்குவரத்து

மதுரை மாநகரிலிருந்து பேருந்து மூலம் அழகர் கோவில் சென்று, அங்கிருந்து மலைப்பாதை வழியாக நடந்தும், சிற்றுந்துகள், வாடகை வண்டிகள் மூலம், பழமுதிர்சோலை முருகன் கோயில் வழியாக ராக்காயி அம்மன் கோயிலை அடையலாம்.
# சின்னசேலம் வட்டம்

**சின்னசேலம் வட்டம்**, தமிழ்நாட்டில் புதிதாக நிறுவப்பட்ட கள்ளக்குறிச்சி மாவட்டத்தில் உள்ள 7 வருவாய் வட்டங்களில் ஒன்றாகும். இது கள்ளக்குறிச்சி வட்டம் மற்றும் சங்கரபுரம் வட்டங்களின் 89 வருவாய் கிராமங்களைக் கொண்டு, மே, 2012ல் இவ்வருவாய் வட்டம் புதிதாக நிறுவப்பட்டது. சின்னசேலம் வருவாய் வட்டத்தின் வட்டாட்சியர் அலுவலகம் சின்னசேலம் நகரத்தில் உள்ளது.  
இந்த வட்டம் 89 வருவாய் கிராமங்கள் கொண்டது. இவ்வருவாய் வட்டத்தில் உள்ள சின்னசேலம் ஊராட்சி ஒன்றியம் மற்றும் வடக்கநந்தல் பேரூராட்சி உள்ளது.
# திபெத்திய வரலாறு

**திபெத்திய வரலாறு** (*Tibetan history*) பதியப்பட்ட காலத்திலிருந்து குறிப்பாக திபெத்திய பௌத்த வரலாறாக உள்ளது. திபெத்திய, மங்கோலியப் பண்பாடுகளில் பௌத்த மதத்தின் மையப்பங்கும் அனைத்து உள்நாட்டு வரலாற்றாளர்களும் பௌத்த சமயத்தினராக இருந்ததும் காரணமாகும்.
# திபெத்திய வரலாறு

## புவியியல் பின்னணி

திபெத்து தொன்மையான சீன இந்திய பண்பாடுகளின் கருப்பகுதிகளுக்கு இடையே அமைந்துள்ளது. திபெத்திய பீடபூமிக்கு கிழக்கே தொடர்ந்த மலைத்தொடர்கள் சீனாவுடனான எல்லைகளை வரையறுக்கின்றன; இந்தியா மற்றும் நேபாளத்தின் உயர்ந்தெழும் இமயமலை திபெத்திற்கும் இந்தியாவிற்கும் இடையேயான தடையாக இருக்கிறது. திபெத் "உலகின் கூரை" அல்லது "பனித்தூவிகளின் நாடு" என்றும் அழைக்கப்படுகின்றது.  
மொழியியலாளர்கள் திபெத்திய மொழிகளையும் வழக்கு மொழிகளையும் திபெத்திய-பர்மிய மொழிகளைச் சேர்ந்தவையாக கருதுகின்றனர்; அவை சீனவழி மொழிகளான சீன-திபெத்திய மொழிகள் குடும்பத்தின் அங்கங்களாக இல்லை.
# திபெத்திய வரலாறு

## வரலாற்றுக்கு முந்தையக் காலம்

சில தொல்லியல் தரவுகளின்படி, அரை மில்லியன் ஆண்டுகளுக்கு முன்னர், இந்தியாவில் முதலில் குடியேற்றம் நிகழ்ந்தபோது பண்டைய மாந்தர்கள் திபெத்து வழியாக சென்றுள்ளனர். ஓமோ சப்பியன்சுகள் முதலில் திபெத்திய பீடபூமியில் குறைந்தது இருபத்தியோராயிரம் ஆண்டுகளுக்கு முன்னர் வாழத் தொடங்கினர். இந்த மக்கள்தொகைக்கு மாற்றாக பெரும்பாலும் கிமு 3000 ஆண்டுகளில் வடச்சீன புதிய கற்கால குடியேறிகள் வந்தனர். இருப்பினும் "தற்கால திபெத்திய மக்கள்தொகையில் பழைய கற்கால மக்களின் மரபணுத் தொடர்ச்சி பகுதியும் உள்ளது". சாங் சுங் பண்பாடே போன் சமயத்தின் முதல் துவக்கமாகும்.  
கிமு முதலாம் நூற்றாண்டில் யார்லுங் பள்ளத்தாக்கில் இருந்த அண்மைய இராச்சியமும் அதன் அரசர் திரிகும் சென்ப்போவும் யார்லுங்கிலிருந்த போன் பௌத்தத் துறவிகளை வெளியேற்றி சாங்சூங் பண்பாட்டின் தாக்கத்தை அழிக்க முற்பட்டனர். ஆனால் திரிகும் சென்ப்போ கொல்லப்பட்டதால் சாங் சுங்கின் தாக்கம் தொடர்ந்தது. இது 7ஆம் நூற்றாண்டில் சோங்ட்சன் கம்போ இப்பகுதியை ஆக்கிரமிக்கும் வரைத் தொடர்ந்தது.  
கிபி 108-இல் நாடோடிகளாகவும் இரக்கமற்றவர்களாகவும் வாழ்ந்துவந்த திபெத்தியர்கள் சீன எல்லைகளைத் தாக்கினர்; இவற்றை சீனப் பேரரசர் லியாங் கின் கடுமையான சண்டைகளுக்குப் பிறகு வெற்றிகரமாகத் தடுத்தார். இதேபோன்ற தாக்குதல்களை கி.பி 168-169 காலத்திலும் சீனர்கள் வெற்றிகரமாக எதிர்கொண்டனர்.  
திபெத்தின் இக்கால கட்ட மன்னர்களைக் குறித்தக் குறிப்புகள் பலவும் செவிவழிச் செய்திகளாகவே உள்ளன. நியாத்ரி சென்ப்போ தான் யார்லுங் பேரரசை நிறுவிய முதல் மன்னராகக் கருதப்படுகிறார். தற்போதைய லாசாவிற்கு தென்கிழக்கே கிட்டத்தட்ட 55 மைல் தொலைவில் இதன் தலைநகர் அமைந்திருந்தது. இவரது ஆட்சிக்காலம் குறித்த தெளிவு இல்லை; சிலர் கிமு 126 என்றும் வேறு சிலர் கி.மு 414 என்றும் பதிந்துள்ளனர்.
# திபெத்திய வரலாறு

## திபெத்தியப் பேரரசு (618–842)

யார்லுங் அரசர்கள் மெல்ல மெல்ல தங்கள் கட்டுப்பாட்டை விரிவுபடுத்தி வந்தனர். ஆறாம் நூற்றாண்டின் துவக்கத்தில் பெரும்பாலான திபெத்திய பழங்குடியினரும் யார்லுங் கட்டுப்பாட்டிற்குள் வந்தனர். இதன்மூலம் யார்லுங் இராச்சியம் திபெத்தியப் பேரரசாக உருவெடுத்தது. கிபி 625-இல் சாங்சூங் இராச்சியத்தை திபெத்தியப் பேரரசின் கீழ் கொண்டு வரப்பட்டது.  
608-609இல் சீனாவிற்குத் தனது தூதர்களை அனுப்பி முறையான பன்னாட்டு அரசாக திபெத் அங்கீகாரம் பெற்றது.  
7ஆம் நூற்றாண்டிலிருந்து 11ஆம் நூற்றாண்டு வரை திபெத்தை பல அரசர்கள் ஆண்டனர். இவர்களது நீளமானப் பட்டியலை திபெத்திய வரலாறு பதிந்துள்ளது. இவர்களில் முதன்மையானவர்களாக சோங்ட்சென் காம்ப்போ, திரிசோங் டெட்சன், இரால்பகன் கருதப்படுகின்றனர். இவர்களில் சோங்ட்சென் காம்போ (c. 604&nbsp;– 650) முதல் பேரரசராக கருதப்படுகிறார்; திபெத்தின் கட்டுப்பாட்டை லாசாவையும் யார்லுங் பள்ளத்தாக்கையும் கடந்து விரிவாக்கிய பெருமை கொண்டவர். இவரே பௌத்த சமயத்தை திபெத்திற்கு அறிமுகப்படுத்தியவராகக் கருதப்படுகிறார். ஒன்பதாம் நூற்றாண்டில் பேரரசின் ஆதிக்கம் தெற்கில் வங்காளம் வரையிலும் வடக்கே மங்கோலியா வரையிலும் பரவியிருந்தது.
# திபெத்திய வரலாறு

## திபெத் பிளவுபடுதல் (9து–10வது நூற்றாண்டுகள்)

9-10 நூற்றாண்டுகளில் திபெத்திய பௌத்த அதிகார பீடங்களால் பெரும் பிளவுபட்ட திபெத்தியப் பேரரசு]]  
கிபி 9வது மற்றும் 10-வது நூற்றாண்டுகளில் திபெத்திய பௌத்த மதகுருமார்களின் மோதல்களால் திபெத்தியப் பேரரசு பெரும் பிள்வுகளைக் கண்டது.
# திபெத்திய வரலாறு

## திபெத் பிளவுபடுதல் (9து–10வது நூற்றாண்டுகள்)

### திபெத்தின் மறுமலர்ச்சி (10வது–12-வது நூற்றாண்டுகள்)

11-ஆம் நூற்றாண்டில் திபெத்தில் மகாயானம் மற்றும் வஜ்ஜிராயான பௌத்தததை பரப்பிய அதிசர்]]  
திபெத்தின் கிழக்கில் அமைந்த காம் பகுதியில் திபெத்திய பௌத்தம் பரவியது. 10 மற்றும் 11-ஆம் நூற்றாண்டுகளில் இந்தியாவிலிருந்து திபெத் பகுதிகளுக்குச் சென்ற அதிசர் என்ற பௌத்தத் துறவி, மகாயானம் மற்றும் வஜ்ஜிராயான பௌத்ததை பரப்பினார். இதன் மூலம் சீனா, தாய்லாந்து, வியட்நாம், கம்போடியா, இந்தோனேசியா போன்ற கிழக்காசியா, தென்கிழக்காசியா பகுதிகளில் பௌத்தம் அறிமுகமாகியது.
# திபெத்திய வரலாறு

## திபெத் பிளவுபடுதல் (9து–10வது நூற்றாண்டுகள்)

### திபெத் தன்னாட்சிப் பகுதி 1965

1965-ஆம் ஆண்டு முதல் திபெத் சீனாவின் ஒரு தன்னாட்சி நிர்வாகப் பகுதியாக மாறியது.
# திபெத்திய வரலாறு

## திபெத் பிளவுபடுதல் (9து–10வது நூற்றாண்டுகள்)

### நாடு கடந்த திபெத்திய அரசு

1959-இல் திபெத் நாட்டை சீனா ஆக்கிரமித்த காரணத்தினால், திபெத்திலிருந்து வெளியேறிய 14-வது தலாய் லாமா
டென்சின் கியாட்சோ தலைமையிலான திபெத்திய மக்களின் நாடு கடந்த அரசு மற்றும் நாடாளுமன்றம் இந்தியாவில் உள்ள இமாச்சலப் பிரதேசத்தில் அமைந்த காங்ரா மாவட்டத்தின், தரம்சாலாவில் 28 ஏப்ரல் 1959-இல் நிறுவப்பட்டது.
# திபெத்திய வரலாறு

## இதனையும் காண்க

- திபெத்தியப் பேரரசு
- யுவான் ஆட்சியில் திபெத்
- குயிங் ஆட்சியில் திபெத்
- நேபாள திபெத்தியப் போர் – (ஏப்ரல் 1855 - மார்ச் 1856)
- திபெத் மீதான பிரித்தானியப் படையெடுப்பு – 1904
- லாசா உடன்படிக்கை - 7 செப்டம்பர் 1904
- திபெத் மீதான சீனாவின் படையெடுப்பு (1910)
- திபெத் (1912–1951)
- திபெத்தை சீன மக்கள் குடியரசுடன் இணைத்தல் - 1951
- 1959 திபெத்தியக் கிளர்ச்சி
- திபெத் தன்னாட்சிப் பகுதி - 1965 முதல் சீனாவின் கீழ்
- திபெத்தியர்களின் மைய நிர்வாகம்
- தலாய் லாமா டென்சின் கியாட்சோ
# ஏபிசிடி: எனிபடி கேன் டான்ஸ்

## கதை

விஷ்ணுவும் (பிரபுதேவா) அவரது நன்பர் ஜஹாங்கீர் கானும் (கே கே மேனன்) மும்பையில் நடனப்பள்ளி ஒன்றை தொடங்கி நடத்தி அதைப் பிரபலமாக்குகின்றனர். ஒரு காலகட்டத்தில் நண்பர்கள் இருவருக்கும் இடையில் ஈகோவால் மனக்கசப்பு ஏற்படுகிறது. இதைத் தொடர்ந்து நடனமே உலகம் என்றிருக்கும் விஷ்ணுவை நடனப்பள்ளி தனக்கே சொந்தம் என்று ஜஹாங்கீர் கான் வெளியேற்றிவிடுகிறார். இதையடுத்து விஷ்ணுவின் இன்னொரு நண்பர் கோபியின் (சகணேஷ் ஆச்சார்யா) குடியிருப்புக்குக் குடிபெயர்கிறார். நடனத்தை தவிர எதிலும் விருப்பம் இல்லாத விஷ்ணு முமபையைவிட்டு சென்னைக்குச் செல்ல முடிவெடுக்கிறார். கோபியும் இதற்கு முன்பே ஜஹாங்கீர் கானால் பாதிக்கப்பட்டவர் என்பதால், சென்னைக்கு செல்ல விரும்பும் பிரபுதேவாவை தடுத்து வேரொரு நடனப்பள்ளியை துவக்கத் தூண்டுகிறார். ஆனால் விஷ்ணு அதில் விருப்பமின்றி இருக்கிறார். இந்திலையில் சென்னைக்கு புறப்பட இருக்கும் முந்தைய தினம் இரவு நடனப் போட்டியொன்றில் அற்புதமாக நடனம் ஆடும் இளைஞர்களை விஷ்ணு பார்க்கிறார். அது அவர் சென்னை செல்லும் திட்டத்தை மாற்றுகிறது  
இதையடுத்து விஷ்ணுவும், கோபியும் பணத்துக்காக நடணத்தைக் கற்றுத்தராமல் திறமை இருந்தும் பல்வேறு குழுக்களாக சிதறிக்கிடக்கும் அந்தக் குப்பத்து இளைஞர்களுக்கு நடணம் சொல்லிக்கொடுக்கிறனர். அதன்பிறகு அந்த இளைஞர்களின் பெற்றோரின் அவநம்பிக்கை, தடைகள், ஜஹாங்கீர் கானின் சூழ்ச்சிவலைகளில் போன்றவற்றில் இருந்தும், தப்பித்து அந்த இளைஞர் குழுவை மும்பையில் நடக்கும் சர்வதேச நடனப் போட்டியில் ஆட வைக்கிறார். விஷ்ணுவின் குழுவில் இருந்து ஒரு கருப்பு ஆட்டை விலைக்கு வாங்கும் ஜஹாங்கீர் கான், அவன்மூலமாக விஷ்ணு தன் குழுவுக்காக உருவாக்கி பயிற்சியளித்த நடன திட்டத்தை திருடி தனதாக்கி அவன் குழுவை போட்டியில் அந்த ஆட்டத்தை ஆடவைத்து பதற வைக்கிறார். கடைசி நேரத்தில் இதையும் தாண்டி அந்த இளைஞர்கள் பிள்ளையார் சதுர்த்தி விழாவில் ஆடும் நடனத்தை மையமாகக்கொண்ட ஆட்டத்தை கடைசி நேரத்தில் ஆடவைத்து அவர்களை வெற்றிபெற வைக்கிறார்.
# ஏபிசிடி: எனிபடி கேன் டான்ஸ்

## வெளியீடு

இந்தப்படமானது இந்தியாவில் 400 3டிதிரைகள்மற்றும் 350 2.டி. திரைகளை உள்ளடங்கி மொத்த 750 திரையரங்குகளில் வெளியானது.
# ஏபிசிடி: எனிபடி கேன் டான்ஸ்

## வெளியீடு

### வசூல்

*ஏபிசிடி*முதல் நாளில் 45 மில்லியன் ரூபாயை இந்தியாவில்வசூலித்தது.இதுதோராயமாகஉள்நாட்டில் முதல் வார இறுதிநாட்களில்  ரூ. 195 மில்லியன் சம்பாதித்தது. முதல் வாரமுடிவில், இந்த திரைப்படம் 312 மில்லியன் டாலர் தொகையை வசூலித்தது.
# ஆக்னெலோ டிசூசா

**ஆக்னெலோ குஸ்தாவோ அதோல்பொ டிசூசா** (*Agnelo Gustavo Adolfo de Souza*) **பில்லர் புனித பிரான்சிஸ் சேவியர் மறைபரப்பு பணியாளர்கள்** சபையைச் சேர்ந்த கத்தோலிக்க குரு ஆவார். போர்த்துகேய இந்தியாவின் கோவா மாகாணத்தில் கிறிஸ்தவ மறைபரப்பு பணிகளில் ஈடுபட்ட இவர், கத்தோலிக்க திருச்சபையால் வணக்கத்திற்குரியவர் என்று போற்றப்படுகிறார்.
# ஆக்னெலோ டிசூசா

## இளமைப் பருவம்

கோவா மாநிலத்தில் உள்ள அஞ்சுனா பகுதியில் மிங்குவேல் மரியானோ டிசூசா - மரிய பெர்பெத்துவா மகால்ஹேஸ் தம்பதியருக்கு 6வது குழந்தையாக 1869 சனவரி 21ந்தேதி ஆக்னெலோ பிறந்தார். இவரது முழுப் பெயர் ஆக்னெலோ குஸ்தாவோ அதோல்பொ டிசூசா. பக்தி மிகுந்த குடும்பத்தில் பிறந்த இவரும் சிறு வயது முதலே ஞான காரியங்களில் ஆர்வம் கொண்டவராக திகழ்ந்தார். திருப்பலியில் குருக்கள் ஆற்றும் மறையுரைக் கேட்டு மனதில் பதித்து, மற்ற சிறுவர்களுக்கு மறைக்கல்வி போதிக்கும் அளவுக்கு திறமை பெற்றிருந்தார். ஆக்னெலோவை விட வயதில் மூத்தவர்களும் அவரது மறைக்கல்வி போதனையைக் கேட்க ஆர்வம் காட்டினர். மறுநாள் நடைபெற்ற இவரது அடக்கச் சடங்கில், கோவாவின் பல பகுதிகளில் இருந்தும் ஆயிரக்கணக்கான மக்கள் திரண்டு வந்து அஞ்சலி செலுத்தினர்.  
ராச்சோலில் ஆக்னெலோவின் உடல் புதைக்கப்பட்ட கல்லறையில் இருந்து எடுக்கப்பட்ட மண் பலரது நோய்களை குணப்படுத்தியதாக மக்கள் சான்று பகர்ந்தனர். இதையடுத்து, இவருக்கு புனிதர் பட்டம் வழங்குவதற்கான முயற்சி 1947ஆம் ஆண்டு தொடங்கப்பட்டது. 1969 மே 27ந்தேதி, புனிதர் பட்டத்துக்கான முதல் நிலையான இறை ஊழியர் என்ற பட்டம் இவருக்கு கிடைத்தது. 1986 நவம்பர் 10ந்தேதி அருட்தந்தை ஆக்னெலோவை வணக்கத்திற்குரியவர் என்று கத்தோலிக்க திருச்சபை அறிவித்தது. அவருக்கு அருளாளர் பட்டம் வழங்குவதற்கான அற்புதத்தை எதிர்பார்த்து இந்திய கிறிஸ்தவர்கள் காத்திருக்கின்றனர்.
# சேத்துப்பட்டு வட்டம்

**சேத்துப்பட்டு வட்டம்**, தமிழ்நாட்டின் திருவண்ணாமலை மாவட்டத்தின் 12 வருவாய் வட்டங்களில் ஒன்றாகும். இவ்வருவாய் வட்டம், ஆரணி வட்டத்தின் தென்பகுதிகளைக் கொண்டு, மே 2012ல் நிறுவப்பட்டது. இவ்வருவாய் வட்டத்தின் வட்டாட்சியர் அலுவலகம் சேத்துப்பட்டில் செயல்படுகிறது. இவ்வட்டம் 76 வருவாய் கிராமங்கள் கொண்டது.  
இவ்வட்டத்தில் சேத்துப்பட்டு ஊராட்சி ஒன்றியம் மற்றும் சேத்துப்பட்டு பேரூராட்சி உள்ளது. இந்த வட்டம் போளூர் (சட்டமன்றத் தொகுதி)க்கும் மற்றும் ஆரணி மக்களவைத் தொகுதிக்கும் உட்பட்டதாகும்.  
இந்த வட்டத்தில் 4 உள்வட்டங்கள் உள்ளன
# சேத்துப்பட்டு வட்டம்

## அமைவிடம்

சேத்துப்பட்டு வட்டத்தின் வடக்கில் ஆரணி வட்டம், கிழக்கில் வந்தவாசி வட்டம், தெற்கில் விழுப்புரம் மாவட்டம், மேற்கில் போளூர் வட்டம், தென்மேற்கில் கலசப்பாக்கம் வட்டம் மற்றும் கீழ்பெண்ணாத்தூர் வட்டங்கள் எல்லைகளாக உள்ளது.  
சேத்துப்பட்டு, மாவட்டத் தலைமையிடம் திருவண்ணாமலையிலிருந்து 46 கி.மீ. தொலைவிலும்; சென்னையிலிருந்து 137 கி.மீ. தொலைவிலும் உள்ளது.
# சேத்துப்பட்டு வட்டம்

## வருவாய் கிராமங்கள்

சேத்துப்பட்டு வருவாய் வட்டத்தில் 76 வருவாய் கிராமங்கள் உள்ளது.
# சேத்துப்பட்டு வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 1,46,806 ஆகும். அதில் 72,403 ஆண்களும், 74,400 பெண்களும் உள்ளனர். 43566 குடும்பங்கள் கொண்ட இவ்வட்ட மக்கள்தொகையில் 85.1% கிராமப்புறங்களில் வாழ்கின்றனர்.
# வெம்பாக்கம் வட்டம்

**வெம்பாக்கம் வட்டம்**, தமிழ்நாட்டின் திருவண்ணாமலை மாவட்டத்தின் 12 வருவாய் வட்டங்களில் ஒன்றாகும். செய்யார் வட்டத்தின் வடக்குப் பகுதிகளைக் கொண்டு வெம்பாக்கம் வட்டம், மே 2012ல் நிறுவப்பட்டது. வெம்பாக்கம் வட்டம் 91 வருவாய் கிராமங்கள் கொண்டது. இவ்வட்டத்தில் வெம்பாக்கம் ஊராட்சி ஒன்றியம் உள்ளது.
# வெம்பாக்கம் வட்டம்

## அமைவிடம்

வெம்பாக்கம் வட்டத்தின் வடக்கிலும், மேற்கிலும் இராணிப்பேட்டை மாவட்டமும், கிழக்கில் காஞ்சிபுரம் மாவட்டம், தெற்கில் செய்யார் வட்டமும் எல்லைகளாக உள்ளது.  
மாவட்டத் தலைமையிடம் திருவண்ணாமலைக்கு வடகிழக்கே, தேசிய நெடுஞ்சாலை எண் 38 வழியாக 116 கி.மீ. தொலைவிலும்; காஞ்சிபுரத்திலிருந்து 16.6 கி.மீ. தொலைவிலும்; சென்னையிலிருந்து 96 கி.மீ. தொலைவிலும் வெம்பாக்கம் உள்ளது.
# வெம்பாக்கம் வட்டம்

## குறுவட்டங்கள்

வெம்பாக்கத்தை தலைமையிடமாக கொண்டு நான்கு குறுவட்டங்கள் செயல்படுகிறது. வெம்பாக்கம், தூசி, நாட்டேரி, பெருங்கட்டூர்.
# வெம்பாக்கம் வட்டம்

## வருவாய் கிராமங்கள்

வெம்பாக்கம் வருவாய் வட்டம் 91 வருவாய் கிராமங்களைக் கொண்டுள்ளது.
# வெம்பாக்கம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 1,24,188 ஆகும். அதில் 61,094 ஆண்களும், 63,094 பெண்களும் உள்ளனர் 43566 குடும்பங்கள் கொண்ட இவ்வட்ட மக்கள்தொகையில் 85.1% கிராமப்புறங்களில் வாழ்கின்றனர்.
# சமுனாமரத்தூர் வட்டம்

**சமுனாமரத்தூர் வட்டம்**, தமிழ்நாட்டின் திருவண்ணாமலை மாவட்டத்தின் 12 வருவாய் வட்டங்களில் ஒன்றாகவும் மற்றும் ஆரணி வருவாய் கோட்டத்தின் கீழ் உள்ள 4 வட்டங்களில் ஒன்றாகவும் அமைந்துள்ளது. போளூர் வட்டத்தின் மேற்கு பகுதிகளையும்; செங்கம் வட்டத்தின் வடக்குப் பகுதிகளையும் கொண்டு, இவ்வட்டம் புதிதாக நிறுவப்பட்டது. இவ்வட்டத்தின் வட்டாட்சியர் அலுவலகம் சமுனாமரத்தூரில் இயங்குகிறது. இவ்வட்டத்தின் கீழ் 42 வருவாய் கிராமங்கள் உள்ளது.  
சவ்வாது மலைப் பகுதியில் அமைந்த சமுனாமரத்தூர் வட்டத்தில் சவ்வாது மலை ஊராட்சி ஒன்றியம் உள்ளது.  
இவ்வட்டத்தில் 2 உள்வட்டங்கள் உள்ளன.
# சமுனாமரத்தூர் வட்டம்

## அமைவிடம்

சவ்வாதுமலை வட்டத்திற்கு தெற்கில் செங்கம் வட்டமும்; வடகிழக்கில் போளூர் வட்டமும்; தென்கிழக்கில் கலசப்பாக்கம் வட்டமும்; மேற்கிலும், வடக்கிலும் வேலூர் மாவட்டமும் எல்லைகளாகக் கொண்டது.  
மாவட்டத் தலைமையிடம் திருவண்ணாமலைக்கு வடமேற்கே 80 கி.மீ. தொலைவிலும், ஆரணியிலிருந்து 69 கி.மீ. தொலைவிலும், வேலூரிலிருது 87 கி.மீ. தொலைவிலும்; சென்னையிலிருந்து 222 கி.மீ. தொலைவிலும் சவ்வாது மலை உள்ளது.
# சமுனாமரத்தூர் வட்டம்

## வருவாய் கிராமங்கள்

சவ்வாது மலை வருவாய் வட்டம் 42 வருவாய் கிராமங்களைக் கொண்டுள்ளது.
# சமுனாமரத்தூர் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 47,271 ஆகும். அதில் 24636 ஆண்களும், 22,635 பெண்களும் உள்ளனர் 8500 குடும்பங்கள் கொண்ட இவ்வட்ட மக்கள்தொகையில் 90.1% கிராமப்புறங்களில் வாழ்கின்றனர்.
# திருச்சபையின் தாய்

உரோமன் கத்தோலிக்க மரியாளியல் அடிப்படையில் **திருச்சபையின் தாய்** (இலத்தீன்: **Mater Ecclesiae**) என்பது இயேசுவின் தாய் மரியாவுக்கு வழங்கப்படும் அடைமொழி ஆகும். நான்காம் நூற்றாண்டிலேயே முதன்முதலில் அம்புரோஸ் பயன்படுத்திய இந்த அடைமொழி, இரண்டாம் வத்திக்கான் சங்கம் நடைபெற்றுக் கொண்டிருந்த வேளையில் திருத்தந்தை 6ம் பவுலால் அதிகாரப்பூர்வமானதாக அறிவிக்கப்பட்டது. திருத்தந்தை பிரான்சிசு, **மரியா, திருச்சபையின் தாய்** என்ற விழாவை பெந்தக்கோஸ்து விழாவுக்கு அடுத்த நாள் சிறப்பிக்கும் வகையில் 2018ஆம் ஆண்டில் அறிமுகம் செய்தார்.
# திருச்சபையின் தாய்

## விவிலியத்தில்

சிலுவையில் தொங்கிக் கொண்டிருந்த வேளையில் இயேசு தம் தாய் மரியாவையும் அருகில் நின்ற தம் அன்புச் சீடரையும் கண்டு, தம் தாயிடம், “அம்மா, இவரே உம் மகன்” என்றார். பின்னர் தம் சீடரிடம், “இவரே உம் தாய்” என்றார். இந்த நிகழ்வின் வழியாக, இயேசு தம் சீடர்களான கிறிஸ்தவர்கள் அனைவருக்கும் தாயாக மரியாவை வழங்கினார் என்பது கத்தோலிக்க திருச்சபையின் நம்பிக்கை. மேலும், சீடர்கள் அனைவரும் சில பெண்களோடும், இயேசுவின் சகோதரர்களோடும், இயேசுவின் தாய் மரியாவின் அரவணைப்பில் ஒரே மனத்தோடு இறைவனிடம் வேண்டிக் கொண்டிருந்தார்கள். பெந்தக்கோஸ்து என்னும் நாள் வந்தபோது, அவர்கள் அனைவரும் தூய ஆவியால் ஆட்கொள்ளப்பட்டனர் என்று திருத்தூதர் பணிகள் நூலில் வாசிக்கிறோம். முதல்முறை தூய ஆவியார் நிழலிட்ட வேளையில் இயேசுவைப் பெற்றெடுத்த மரியா, இரண்டாம் முறை அவர் இறங்கி வந்தபோது திருச்சபையின் பிள்ளைகளைப் பெற்றெடுத்தார் என்பது கத்தோலிக்க திருச்சபையின் நிலைப்பாடு. இவ்வாறு, அவர் திருச்சபையின் தாயாக திகழ்கிறார்.
# திருச்சபையின் தாய்

## வரலாற்றில்

மிலான் ஆயரான புனித அம்புரோஸ் நான்காம் நூற்றாண்டிலேயே, மரியாவைத் 'திருச்சபையின் தாய்' என்று அழைத்தார்.
# ஜிலேபி

**ஜிலேபி** (**Jalebi**,**zulbia**, என்றும் அழைக்கப்படுகிறது)என்பது தெற்காசியா, மேற்கு ஆசியா, வட ஆபிரிக்கா, மற்றும் கிழக்கு ஆபிரிக்காவின் சில பகுதிகளில்பிரபலமாகஉள்ள ஒரு இனிப்புஉணவாகும்.இதுநன்குவறுக்கப்பட்டமைதா மாவில்நீர்விட்டுகுழை மாவாக்கிஅந்த மாவைக் காய்ந்த எண்ணெயில்வட்டவடிவில் பிழிந்து பொறித்து, அதைச்சர்கரைப் பாகில்இட்டுஎடுத்து செய்யப்படுகிறது.இதுகுறிப்பாக ஈரான் மற்றும் இந்தியத் துணைக் கண்டத்தில் பிரபலமாக உள்ளது.  
இந்த இனிப்பு உணவை சூடாகவோ அல்லது குளிரவைத்தோபரிமாறப்படுகிறது.அவற்றின்மீதுபடிந்த சர்க்கரைப்பாகுபூச்சானதுசிலசமயம் படிகப்பூச்சு போன்றஅமைப்பைஉருவாக்குகிறது.இதைநனைக்கும்சர்க்கரைப்பாகில் சில சமயம்சிட்ரிக் அமிலம் அல்லது எலுமிச்சை சாறு, மற்றும்பன்னீர்போன்றவையும் சேர்க்கப்படுகின்றன. ஜிலேபியைதயிர் அல்லது ரபரி (வட இந்தியாவில்)போன்றவற்றுடன்சேர்த்தோ சாப்பிடுகின்றனர்.
# ஜிலேபி

## பெயர்கள்

இந்த உணவுவெவ்வேறுமொழிகளில்பின்வருமாறுஅழைக்கப்படுகிறது; நேபாளி: जेरी (Jeri), சமசுகிருதம்: सुधा-कुण्डलिका, மராத்தி: जिलबी ; (zelepi); ; ; ; ; ; ; ; சிங்களம்: පැණි වළලු; சில்ஹ்டிꠎꠤꠟꠣꠚꠤ Zilafi; ; ; அசர்பைஜான்: *zülbiyə* (தெற்குஅசர்பைஜான்: *زۆلبیه*); *źəlobəi*; பாரசீகம்: زولبیا *zolbia*; லூரி: زلهیبی *zuleybi*; அரபிக்: *zalābiyah* or *zalebi*; சோமாலி: Mushabbak, எகிப்திய அரபிக்: مِشَبٍك *Meshabek*, துனிசிய அரபிக்: *Zlebia*); ; ஹராரி மொழி: ሙሻበኽ *Mushabakh*.
# ஜிலேபி

## வரலாறு

வின், மேற்கு வங்காளத்தின், ஹவுராவில் சூடான எண்ணெயில் பிழியப்படும் ஜிலேபி]]
ஜிலேபியானது மேற்கு ஆசியாவில்இருந்த இதைஒத்த ஒரு உணவுவகையில் இருந்துவந்ததாக நம்பப்படுகிறது.ஜிலேபிஎன்றபெயரானது ஹாப்ஸன்-ஜாப்ஸனின் கூற்றுப்படி,அரபு மொழிச் சொல்லான ஜுலாபியா (Zulabiya) அல்லது பாரசீக மொழிச்சொல்லான ஸோல்பியா என்பதில்இருந்து பெறப்பட்டது. இவைஜலேபியைஒத்தஉணவின் பெயராகும். மேற்கு ஆசியாவில் உள்ள கிருத்தவ சமூகங்களில், இது திஹோனி (மூவிராசாக்கள்திருநாள்) விருந்தில் பெரும்பாலும் சர்க்கரை மற்றும் இலவங்கப்பட்டையுடன்வழங்கப்படுகிறது.ஈரானில், இது சோல்பிய்யா என அறியப்படுகிறது, ரமலானில் பாரம்பரியமாக ஏழைகளுக்கு வழங்கப்படுகிறது.10 ஆம் நூற்றாண்டு சமையல்நூல்ஜுலாபியா (zulubiya)செய்ய பல சமையல்குறிப்புகளைக் கொடுக்கிறது.13ஆம் நூற்றாண்டில்பல இனிப்பு சமையல் குறிப்புகள் உள்ளன,அதில் முஹம்மது பின் ஹசன் அல் பாக்தாடியில்சமயல்நூலில்உள்ளதைஇந்தஉணவாகபெரும்பாலும் ஏற்றுக்கொள்கின்றனர்.  
இந்த உணவானதுமத்தியகால இந்தியாவுக்கு பாரசீக மொழி பேசும் துருக்கிய படையெடுப்பாளர்கள் கொண்டு வந்தனர். 15 ஆம் நூற்றாண்டில் இந்தியாவில், ஜலேபியானது குண்டலிகா அல்லது ஜலவல்லிகா என அறியப்பட்டது.  1450இல்சைனஎழுத்தாளரானஜைனசுராஇயற்றிய பிரியம்கார்நாரகதாஎன்றநூலில் பணக்கார வியாபாரிகளால் நடத்தப்பட்ட ஒருஇரவுவிருந்துநிகழ்ச்சியில் ஜால்பிஸைஇடம்பெற்றது குறிப்பிடுகிறது. கி.பி. 1600 க்கு முந்தைய சமசுகிருதநூலான குன்யாகுநாதோபினி, உணவுப் பொருள்கள் மற்றும் செய்முறையை பட்டியலிடுகிறது;அதில்நவீன ஜிலேபியை தயாரிக்கும்முறைகுறிப்பிடப்பட்டுள்ளதுஅடையாளம்காணப்பட்டுள்ளது.
# கிரேக்க பாரசீகப் போர்கள்

கிளர்ச்சிப் பகுதிகள் (சிவப்பு நட்சத்திரக் குறிகள் இட்டது), கிரேக்க-பாரசீகப் போர் நடந்த பகுதிகள் (சிவப்பு வாள் சின்னங்கள்)]]  
**கிரேக்க-பாரசீகப் போர்கள்** (*Greco-Persian Wars*) (இதனை **பாரசீகப் போர்கள்** என்றும் அழைப்பர்), ஐயோனியாவில் கிரேக்கர்களின் கிளர்ச்சியைக் அடக்க வேண்டி, பாரசீகத்தின் அகாமனியப் பேரரசுக்கும், கிரேக்கப் பேரரசுக்கும் இடையே, கிமு 499 முதல் கிமு 449 முடிய, ஐம்பது ஆண்டுகள் நடைபெற்ற போராகும்.
# கிரேக்க பாரசீகப் போர்கள்

## போரின் வரலாறு

பாரசீகப் பேரரசர் சைரசு (ஆட்சிக் காலம்: கிமு 559-530), கிரேக்கர்களின் வாழ்விடங்களான அனத்தோலியாவின் மேற்குப் பகுதியான ஐயோனியாவை, கிமு 547ல் கைப்பற்றியதுடன், அந்நிலப்பகுதிகளை ஆள்வதற்கு குறுநில மன்னர்களை நியமித்தார். இதனால் கிரேக்கர்கள் பாரசீகத்தின் மீது பகையுணர்வு கொண்டனர்.  
கிமு 499ல் பாரசீகப்படைகளின் உதவியுடன் ஐயோனியாவின் குறுநில மன்னர்கள், கிரேக்கத்தின் கீழிருந்த மத்தியதரைக் கடலில் உள்ள நக்ஸ்சோஸ் தீவை கைப்பற்றினர்.  
இதனால் கிரேக்கர்கள் மத்தியதரைக் கடல் ஒட்டிய மேற்காசியா பகுதிகளில், பாரசீகப் பேரரசுக்கு எதிராகப் கிமு 493 முடிய பெருங்கிளர்சிகளில் ஈடுபட்டனர்.  
பண்டைய எரித்திரியா மற்றும் ஏதன்ஸ் நாடுகளின் படை உதவியுடன் கிரேக்கர்கள் கிமு 498ல், பாரசீகர்களின் ஆளுகையின் கீழிருந்த ஐயோனியாவின் தலைநகரமான *சார்டிஸ்* எனும் பெருநகரத்தை கைப்பற்றினர்.  
இச்செயலுக்காகக் கோபங் கொண்ட பாரசீகப் பேரரசர் முதலாம் டேரியஸ், கிரேக்கர்களுக்கு இராணுவ உதவி வழங்கிய ஏதன்ஸ் மற்றும் எரித்திரியா நாடுகளை அழிக்க சபதம் செய்தார்.  
இரு தரப்பினரால் ஐயோனியன் கிளர்ச்சிகள் கிமு 497 – 495 வரை தீவிரமடைந்தது. கிமு 494ல் பாரசீகர்கள் ஒருங்கிணைந்து கிரேக்க ஐயோனியக் கிளர்ச்சியாளர்களை போரில் வென்றனர்.  
பாரசீக ஆட்சியின் கீழ் இருந்த சார்டிஸ் நகரத்தை, கிரேக்கர்கள் கைப்பற்ற உதவிய ஏதன்ஸ் மற்றும் எரித்திரியா நாடுகளையும் மற்றும் கிரேக்கத்தையும் கைப்பற்ற கிரேக்கத்தின் மீதான பாரசீகத்தின் முதல் படையெடுப்பை மேற்கொண்டார். இதில் பாரசீகப் பேரரசர் டேரியஸ், கிமு 492ல் கிரேக்கத்தின் மீது போர் தொடுத்து, கிரேக்கர்களின் திராசு மற்றும் மாசிடோனியா நகரங்களைக் கைப்பற்றினார்.  
கிமு 490ல் பாரசீகத்தின் இரண்டாவது படைகள் கிரேக்கத்தில் நுழைந்து எரீத்திரியா நாட்டைக் கைப்பற்றியது. பின்னர் ஏதன்ஸ் படைகளுடன் மோத முடியமால் பாரசீகப்படைகள் தற்காலிகமாக பின்வாங்கியது. கிரேக்கத்தை கைப்பற்றும் முன்னர் பாரசீகப் பேரரசர் டோரியஸ் கிமு 486ல் மறைந்தார். கிமு 480 பாரசீகப் பேரரசர் டோரியசின் மகன் செர்க்கஸ், இரண்டாம் முறையாக பெரும்படைகளுடன் கிரேக்கத்தின் மீது போர் தொடுத்தார். பாரசீகப் படைகள் ஏதன்ஸ் நகரத்தை தாக்கி, கிரேக்கத்தின் பெரும் பகுதிகளைக் கைப்பற்றினர்.  
இருப்பினும், கிரேக்கர்களின் கப்பற்படையை அழிக்க முயன்ற பாரசீகப் படைகளுக்கு பெரும் பின்னடைவு ஏற்பட்டதால், பாரசீகப் படைகள், கிரேக்கத்தை கைப்பற்றும் போரை நிறுத்திக் கொண்டது.  
கிரேக்கப்படைகளின் வெற்றிக்கு பின்னர், கிரேக்கர்களின் கூட்டு நாடுகள், மத்தியதரைக் கடலில் இருந்த பாரசீகர்களின் எஞ்சிய கப்பல் படைகளை போரில் அழித்தனர்.  
பாரசீகர்களிடமிருந்து பைசாந்தியத்தை கைப்பற்றப்பட்டதால், ஏதன்ஸ் தலைமையில் பைசாந்தியம் வந்தது.  
கிமு 466ல் கிரேக்க கூட்டணிப் படைகள், ஐரோப்பாவில் எஞ்சியிருந்த பாரசீகப் படைகள் முழுவதையும் விரட்டியடித்து, ஐயோனியாவை, பாரசீகர்களிடமிருந்து மீட்டனர்  
கிமு 499ல் கிரேக்கர்களுக்கும், பாரசீகர்களுக்கும் ஏற்பட்ட போர் உடன்படிக்கையின்படி, இரு நாடுகளுக்கும் இடையே போர் நிறுத்தம் மேற்கொள்ளப்பட்டது.
# கிரேக்க பாரசீகப் போர்கள்

## போருக்கான ஆதாரங்கள்

கிரேக்க-பாரசீகப் போருக்கான ஆதாரங்கள் கிரேக்க சாத்திரங்களில் மட்டுமே கூறப்பட்டுள்ளது. ஆனால் பாரசீகத் தரப்பில் இப்போர் நடைபெற்றது குறித்து ஆவணங்கள் அல்லது இலக்கியங்கள் ஏதுமில்லை.  
கிமு ஐந்தாம் நூற்றாண்டில் சின்ன ஆசியாவில் வாழ்ந்த கிரேக்க வரலாற்று அறிஞர் எரோடோட்டசு என்பவர், கிமு 440 – 430 கிரேக்க மொழியில் 'Enquiries' எனும் வரலாற்று நூலில் கிரேக்க-பாரசீகப் போர்களுக்கான தோற்றம் குறித்து குறிப்பிட்டுள்ளார்.
# கிரேக்க பாரசீகப் போர்கள்

## இதனையும் காண்க

- கிரேக்கத்தின் மீதான பாரசீகத்தின் முதல் படையெடுப்பு
- கிரேக்கத்தின் மீதான பாரசீகத்தின் இரண்டாவது படையெடுப்பு
# திராட்சைச் செங்கள்

**திராட்சைச் செங்கள்** அல்லது **சிவப்பு வைன்** (*red wine*) என்பது அடர்ந்த நிற (கருப்பு) திராட்சை வகைகளிலிருந்து தயாரிக்கப்படும் வைன் ஆகும். சிவப்பு எனக் குறிப்பிட்டாலும் குறிப்பிட்டத் திராட்சைக் கள்ளின் நிறம் அடர்த்தியான ஊதா நிறத்திலிருந்து (வழமையாக இளங்கள்கள்) செங்கல் சிவப்பு நிறமாகவும் (முதிர்ந்த கள்கள்) பழுப்பு நிறமாகவும் (மிகப் பழமையானவை) இருக்கலாம். பெரும்பாலான ஊதா வண்ணத் திராட்சைகளிலிருந்து பெறப்படும் சாறு பசும் வெள்ளையாக இருக்கும்; சிவப்பு வண்ணம் திராட்சையின் தோலிலுள்ள அந்தோசியான் என்ற நிறமிகளிலிருந்து வருகின்றது. அரிதான விலக்காக, சில வகைகளில் திராட்சைச் சாறே சிவப்பாக இருக்கும். எனவே திராட்சைச் செங்கள் தயாரிப்பின் பெரும்பாலான செயற்பாடுகள் திராட்சைத் தோலிலிருந்து நிறத்தையும் நறுமணத்தையும் பெறுவதாக இருக்கும்.  
செங்கள் தயாரிப்பில் நொதித்தல் சில வாரங்களிலிருந்து சில வருடங்களாக உள்ளது; இந்த நொதித்தலைப் பொருத்தே செங்கள்ளின் மென்மையும் நெகிழ்தன்மையும் தீர்மானிக்கப்படுகின்றன. *காக்கப்பட்ட செங்கள்கள்* (*Vin de garde*) எனப்பட்டவை குறைந்தது நான்கு வாரங்களிலிருந்து பல ஆண்டுகளாக மதுக்கலன்களில் நொதிக்க விடப்பட்டிருக்கும்.  
காக்கப்பட்ட செங்கள்கள் பல வகைகளாக தரம் பிரிக்கப்படுகின்றன :  
- இடைப்பட்டக் காலம்:-ஐந்து முதல் 10 ஆண்டுகள் நொதிக்க விடப்பட்டவை;
- நீள்-கால நொதிப்பு: பத்து முதல் இருபதாண்டுகள் பழமையானவை;
- மிக நீள் நொதிப்பு செங்கள்: இருபதாண்டுகளுக்கும் மேலானவை
# திராட்சைச் செங்கள்

## தயாரிப்பு

### திராட்சைப் பதனிடுதல்

செங்கள் தயாரிப்பின் முதல் அடியாக பறித்த திராட்சைகளை பதனிடுவதாகும். கையாலோ இயந்திரங்களாலோ பறித்த திராட்சைகள் பொதுவாக ஓர் கொள்கலனில் கொட்டப்படும். அதிலிருந்து ஓர் திருகாணி அமைப்பின் மூலம் திராட்சைப் பதனிடும் இயந்திரத்திற்கு எடுத்துச் செல்லப்படுகின்றது.
# திராட்சைச் செங்கள்

## தயாரிப்பு

### காம்பெடுத்தலும் பிழிதலும்

பொதுவாக கள்தயாரிப்பிடத்திற்கு கொணரப்படும் திராட்சைகள் (குறிப்பாக கைகளால் பறிக்கப்பட்டவை) முழுத்திரள்களாக, காம்புகளுடனும் இலைகளுடனும் இருக்கும். புளிக்க வைக்கப்படும்போது காம்புகள் இருந்தால் அவை கசப்பான சுவையை அளிக்கும்; எனவே திராட்சைகளிலிருந்து காம்புகளும் இலைகளும் பிரித்தெடுக்கப்படும். இது *காம்பெடுத்தல்* (destemming) எனப்படுகின்றது. இயந்திரங்கள் மூலமாக காம்பெடுக்க பொதுவாக திராட்சை அளவு துளைகளுடன் கூடிய சுழலும் கூண்டுகள் பயன்படுத்தப்படுகின்றன. இந்தக் கூண்டிற்குள் பொதுமைய அச்சின் கரங்கள் கூண்ண்டின் உட்புறத்தை நோக்கி இருக்கும். திராட்சைகள் கூண்டின் துளைகள் வழியாக செல்லும்; காம்புகளும் இலைகளும் கூண்டின் திறந்த முனையில் வெளியேத் தள்ளப்படும்.  
காம்பெடுத்தலிற்குப் பின்னர், திராட்சைகள் மெல்ல நசுக்கப்படும்.இவை சோடியான உருளைகளாக இருக்கும். இந்த உருளைகளுக்கு இடையேயான இடைவெளியை கட்டுப்படுத்துவதன் மூலம் பிழிதலை செங்கள் தயாரிப்பாளர் தேர்வின்படி மெல்லவோ, கடினமாகவோ, பிழியாமலோ அமைக்கலாம்.  
திராட்சைகள், தோல்கள், சாறு, கொட்டைகள் கலந்த கலவை நொதியேறாப் பழச்சாறு எனப்படுகின்றது. இந்த பழச்சாறு கொள்கலன் ஒன்றுக்கு ஏற்றப்படுகின்றது; இது எஃகாலோ பைஞ்சுதையாலோ அல்லது ஓக் மர பெருந்தொட்டியாகவோ இருக்கலாம். இதில்தான் நொதிக்க வைக்கப்படுகின்றது.  
தற்கால நவீன மது தயாரித்தல் இயந்திரங்களில், காம்பெடுத்தலும் பிழியலும் வழமையாக துருவேறா எஃகு பயன்படுத்தப்படுகின்றது.
# திராட்சைச் செங்கள்

## தயாரிப்பு

### வருகையில் சேர்க்கைகள்

வழமையாக மது தயாரிப்பகத்திற்கு உள்வரும் திராட்சைகளுடன் பாதுகாப்பு வேதிப்பொருளாக கந்தக டைஆக்சைடு சேர்க்கப்படுகின்றது. இது குறையில்லா நலத்துடனுள்ள திராட்சைகளில் சேர்க்கப்படுவதில்லை; மிக அழுகிய திராட்சைகளில் இது 70&nbsp;மிகி/லி வரைச் சேர்க்கப்படுகின்றது. ஆக்சிசனேற்றத்தைத் தவிர்க்கவும் நொதித்தலை தாமதப்படுத்தவும் இச்சேர்க்கை உதவுகின்றது.  
மென்மையாக்கும் நொதியங்களும் (காட்டாக குளுகேனேசுகள்) இக்கட்டத்தில் சேர்க்கப்படலாம்; இவை தோல்களிலிருந்து நிறத்தையும் பழச்சுவையையும் பிரிக்கவும் தொடரும் பதனிடுதலுக்கு உதவியாகவும் உள்ளன.  
தனின் : இப்போது சேர்க்கப்படலாம், அல்லது பின்னர் சேர்க்கப்படலாம், அல்லது சேர்க்கப்படாமலே கூட இருக்கலாம். தனின் நிறத்தை நிலைப்படுத்தவும் ஆக்சினேற்றத்தை தவிர்க்கவும் அழகலின் தாக்கத்தை எதிர்க்கவும் உதவுகின்றது.